Tisztelt Intézményvezető, Kedves Kollégák!

Sok szeretettel hívjuk és várjuk Önöket, Kedves Növendékeiket és Szüleiket

**2018. április 26-án** (előreláthatólag 17:30 órai kezdéssel) a Czövek Erna AMI Zeneiskolánk **Családi hangversenyére,** melyet több éves hagyománnyal tavasszal rendezünk meg iskolánkban és amely mindig nagy érdeklődésnek örvend.

Tekintettel arra, hogy hangversenyünk az idén is emlékezetes legyen, 2 műsorszámmal várjuk Önöket, ezzel is építve a kapcsolatot és lehetőséget teremtve arra, hogy megismerjük egymást.

Kérem Önöket, hogy ha lehetőségük van vonják be a Kedves, hangszeren játszani tudó Szülőket, testvéreket.

2017 decemberében a Magyar Alapfokú Művészetpedagógia Értéktára pályázatra jelentkeztettük ezt a rendezvényt. Nagy örömünkre szolgált, hogy az MZMSZ befogadta és közzétételre javasolta.

A koncert kezdetének pontos időpontjáról, az addig jelentkezők létszámától függően március végéig tájékoztatjuk Önöket.

További munkájukhoz sok sikert és szép élményeket kívánva várjuk jelentkezésüket.

Üdvözlettel: Tassi-Ködöböcz Judit zongoratanár